সিলেট, অক্টোবর ০৭: ঙরাং ৬ অক্টোবর কমলগঞ্জ উপজেলা মনুং চন্না লৈবা আদমপুর ইউনিয়নগী মশক নাইরবা স্কুল তেতইগাঁও রসিদ উদ্দিন হাই স্কুলদা বাংলাদেশ মণিপুরী মুসলিম ইডুকেশন ট্রাস্ট (বিএমইটি)গী পরীক্ষা লৌখ্রে।  হন্দক পাংথোকলিবা ২০সুবা পরীক্ষা অসিদা ক্লাশ-৫ দা ৭৫, ক্লাশ ৮ দা ৩৮ অদুগা ক্লাশ ১০দা ৩৪ মহৈরোয় পুন্না ১৪৭ পরীক্ষাদা শরুক য়াখি।
 পনবা য়াই, বাংলাদেশতা খুন্দাদুনা লৈবা মীতৈ পাঙল খুন্নাইগী মহৈরোয়শিংগী পুক্নিং থৌগৎপা ওইনা চহি খুদিংগী ২০০১দগী বাংলাদেশ মণিপুরী মুসলিম ইডুকেশন ট্রাস্ট (বিএমইটি) লূপ অসিনা পরিক্ষা অসি পাংথোকতুনা লাকখি।
 হন্দক পাংথোকলিবা বিএমইটি কমিটিগী কেন্দ্র সচিব ওইনা থৌদাং লৌখি তেতই গাঁও রসিদ উদ্দিন হাই স্কুলগী ভারপ্রাপ্ত প্রধান শিক্ষক শাহেনা বেগম।  হোল সুপারগী থৌদাং ওইনা আলী আমজদ সরকারী উচ্চ বিদ্যালয়গী সিনিয়র শিক্ষক মো: শাহাব উদ্দিন, অদুগা লোয়নবা হোল সুপার ওইনা কোনাগাঁও সরকারী প্রাথমিক বিদ্যালয়গী প্রধান শিক্ষক মো: শাহাজ উদ্দিননা ওইখি। 